«Bavariya»ning yangi futbolchisi sifatida tanishtirilgan Korentin Tolissoni Nike libosida bo‘lgani shov-shuv keltirib chiqardi. 22 yoshli fransiyalik bu futbolchi kameralar qarshisida bunday katta klubga qo‘shilganidan xursandligi haqida gapirar ekan, jurnalistlar uning shortigi «Bavariya» homiysi Adidas kompaniyasining asosiy raqobatchisi Nike yorlig‘i ostida ekaniga e’tibor qaratishgan. Adidas — «Bavariya»ga shunchaki libos tayyorlab beradigan brend emas, balki klub aksiyalarining bir qismiga (9,1 foiz) egalik qiladigan yirik homiy ham hisoblandi.